《福州城北吴氏新楼之作》
宋代·陈藻

千山匼匝绕三山，尽属危楼一觑间。
云汉星辰谁道远，邻家花木不容悭。
凭栏要取西湖尽，落叶尤宜朔吹寒。
况是先生庄列辈，眼高人境几层看。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。